

Únia nevidiacich a slabozrakých Slovenska

Slovak Blind and Partially Sighted Union

Sekulská 1 tel.: +421/2/692 03 420

842 50 Bratislava +421/2/692 03 430

Slovenská republika fax: +421/2/692 03 447

IČO: 00683876 e-mail: unss@unss.sk

DIČ: 2020804731 web: www.unss.sk

****

|  |  |  |  |
| --- | --- | --- | --- |
| V Bratislave | Na okamžité uverejnenie | Vybavuje: | Telefónne číslo: |
| Dátum 3. 10. 2011 | Žofia Teplická | 02/692 03 429 |

**Výnos Bielej pastelky opäť vyšší**


**Únia nevidiacich a slabozrakých Slovenska organizuje už 10. ročník verejnej zbierky Biela pastelka. Hlavný zbierkový deň pripadol na 21. septembra.**

Do jubilejného ročníka sa zapojilo 129 miest Slovenska. Záujemcovia mohli priamo v uliciach prispieť do pokladničiek, odmenou im boli praktické spinky so symbolom bielej pastelky. Hlavný deň zbierky posilňovali tiež informačné stánky ÚNSS, ktoré vyrástli v desiatich mestách Slovenska.

Hrubý výnos hlavného zbierkového dňa predstavuje suma 75 038,71 €, ktorá je o 572,51 € vyššia než suma vyzbieraná vlani. Takmer tretina tohto výnosu, 30 %, bude použitá na pomoc zrakovo postihnutým priamo v regiónoch, v ktorých sa prostriedky vyzbierali.

*„Teší nás, že i v období, ktoré pre mnohých nepatrí k finančne priaznivým, sa našli stovky ľudí, ktorí ochotne do zbierky prispeli. Výnos zbierky je zatiaľ s ohľadom na celú jej históriu najvyšší, čo si nesmierne vážime. Aj touto cestou ďakujeme všetkým darcom, ktorí nezištne poskytli pomoc slabozrakým a nevidiacim,“* vyjadrila sa Žofia Teplická, koordinátorka zbierky.

Napriek tomu, že hlavný zbierkový deň uplynul, Bielu pastelku možno podporiť do konca roka dvomi spôsobmi - poslaním prázdnej SMS správy na číslo 820 v hodnote 1 € alebo vložením dobrovoľného finančného príspevku na účet zbierky číslo 4030016212/3100.



Únia nevidiacich a slabozrakých Slovenska

Slovak Blind and Partially Sighted Union

Sekulská 1 tel.: +421/2/692 03 420

842 50 Bratislava +421/2/692 03 430

Slovenská republika fax: +421/2/692 03 447

IČO: 00683876 e-mail: unss@unss.sk

DIČ: 2020804731 web: www.unss.sk

Prehľad výnosov z hlavných dní zbierky Biela pastelka za minulé roky podľa jednotlivých krajov:

|  |  |  |
| --- | --- | --- |
| **Výnos v hlavný deň zbierky** | **2010** | **2011** |
| Bratislava | 16 222,10 € | 13 193,33 € |
| Nitra | 5 984,94 € | 6 022,78 € |
| Banská Bystrica | 9 512,60 € | 8 547,18 € |
| Košice | 12 088,23 € | 12 796,28 € |
| Žilina | 8 546,11 € | 8 360,57 € |
| Trenčín | 3 894,83 € | 4 926,21 € |
| Prešov | 12 904,43 € | 14 101,56 € |
| Trnava | 5 312,96 € | 7 090,80 € |
|  |  |  |
| **Spolu za všetky kraje** | **74 466,20 €** | **75 038,71 €** |

**Únia nevidiacich a slabozrakých Slovenska** je občianske združenie, ktoré združuje nevidiacich a slabozrakých občanov, ich priaznivcov, priateľov a rodičov. V súčasnosti má viac ako 4 850 členov združených v 69 základných organizáciách. Svoje služby, poradenstvo a aktivity poskytuje zrakovo postihnutým ľuďom v každom kraji Slovenska. Únia nevidiacich a slabozrakých Slovenska vznikla v roku 1990.

**Kontakt:**

Žofia Teplická, PR manažérka ÚNSS

Tel.: 02/692 03 429

e-mail: [zofia.teplicka@unss.sk](mailto:zofia.teplicka@unss.sk)

[www.unss.sk](http://www.unss.sk)